**Izziņa par atzinumos sniegtajiem iebildumiem**

**Ministru kabineta rīkojuma projektam**

**“Par nekustamā īpašuma “Mežlapiņas” Sējas novadā pirkšanu Ādažu poligona paplašināšanai”**

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2021. gada 8. jūnijs (elektroniskā saskaņošana). |
| Saskaņošanas dalībnieki | Tieslietu ministrija, Finanšu ministrija |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p .k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1. |  | **Tieslietu ministrijas** (2021. gada 3. jūnija atzinums Nr. 1- 9.1/621)Ņemot vērā visu augstāk minēto, lūdzam papildināt anotāciju ar informāciju, kāpēc Nekustamā īpašuma atsavināšana šobrīd tomēr uzskatāma par vienīgo iespējamo veidu, kā varētu tikt nodrošinātas konkrētajā gadījumā identificētās sabiedrības vajadzības.  | Iebildums ņemts vērā.Papildināts anotācijas I sadaļas 2. punkts.  Privātīpašuma atrašanās militārā mācību poligona teritorijā rada riskus: militārā poligona drošības un ekspluatācijas apdraudējums; privātpersonai piederošā nekustamā īpašuma bojāšana apmācību procesā; mācību poligona izmantošanas noslodze rada saimnieciskās darbības veikšanas neiespējamību īpašumā; privātpersonas fiziskās drošības risks, apmeklējot un nokļūstot līdz īpašumam. [..]Saskaņā ar Nacionālo bruņoto spēku attīstības plānu 2020.–2032. gadam (apstiprināts ar 2020. gada 14. decembra MK rīkojumu Nr. 773 “Par Nacionālo bruņoto spēku attīstības plānu 2020.–2032. gadam”, TA-1946-DV) Ādažu poligona paplašināšana un tā infrastruktūras attīstība, jaunu apmācības vietu izveide poligonā ir svarīgs nosacījums, lai Nacionālo bruņoto spēku vienības spētu pilnvērtīgi nodrošināt spēju attīstību, lai atbilstoši valsts aizsardzības uzdevumiem organizētu apmācības un sabiedroto uzņemšanu.Valstij, Nacionālajiem bruņotajiem spēkiem, veicot augstākminētos valsts aizsardzības uzdevumus atsavināmajā nekustamajā īpašumā, īpašnieka īpašuma tiesības tiek ierobežotas tādā apmērā, kas īpašniekam faktiski liedz izmantot savu nekustamo īpašumu.[..]Viens no Kopīpašniekiem 2016. gada 14. jūnija vēstulē izteica vēlēšanos saglabāt īpašuma tiesības uz nekustamo īpašumu, noslēdzot vienošanos ar Nacionālajiem bruņotajiem spēkiem par īpašuma faktiskās izmantošanas veidu un laiku (reģ. Valsts aizsardzības militāro objektu un iepirkumu centrā (turpmāk – Centrs) 2016. gada 18. jūlijā Nr. IEN-3438). Konstatējot, ka vienošanās par īpašuma izmantošanu nevar tikt īstenota, Centrs vērsās pie Kopīpašniekiem, norādot uz Ādažu poligona prognozējamo noslodzes palielināšanos un tālāko iespējamo sadarbības veidu – nekustamā īpašuma atsavināšanu valsts aizsardzības vajadzībām (2019. gada 5. aprīļa vēstule Nr. NOS/2019-2379). Kopīpašnieks neuzturēja savu ierosinājumu slēgt vienošanos par nekustamā īpašuma izmantošanu un iesaistījās atlīdzības par nekustamo īpašumu noteikšanā (Kopīpašnieku vēstule reģ. Centrā 2019. gada 24. aprīlī Nr. IEN/2019-2408). |  |

Atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Inga Garkāja, Valsts aizsardzības militāro objektu un iepirkuma

centra Īpašuma pārvaldības un parādu piedziņas nodaļas pārvaldes referente

Tālr. 26543909, e-pasts: inga.garkaja@vamoic.gov.lv